**EESTI KOOLIJUHTIDE ÜHENDUS**

Riigikogu Sotsiaalkomisjon

18.11.2019

Arvamus pöördumise "Eesti vajab kanepireformi" kohta.

Eesti Koolijuhtide Ühendus ei toeta petitsioonis „Eest vajab kanepireformi“ toodud ettepanekuid kanepi legaliseerimiseks.

Koolijuhid on mures kanepi kasutamise pärast noorte inimeste seas, sest kanepi kasutamine pärsib motivatsiooni ja keskendumist. Tulemuseks võib olla koolist välja langemine, mis mõjutab kogu ühiskonna edukust.

Kanepi üle peetav arutelu ei ole küsimus, kus huvirühmade lobbytöö ning eelarve tulu/kulu kaalutlused saaksid mängida olulist rolli. Koolijuhid usaldavad tervishoiu spetsialistide hinnanguid ja tõendeid meelemürkide mõjust inimestele. Koolijuhid usaldavad riigi erinevate institutsioonide pädevust hindamaks, kuidas kõige paremini takistada meelemürkide levikut.

Toome välja, et petitsiooni autorid on hoolsalt panustanud teksti atraktiivsusesse. samas on petitsiooni eesmärgid segased. Raske on aru saada, mis on autorite tegelik eesmärk. Samuti on toodud väited korralikult tõenditega põhjendamata.

Lugupidamisega

Urmo Uiboleht

Eesti Koolijuhtide Ühenduse juhatuse esimees

Estonia pst 10 Reg. nr.80089356

10148 Tallinn EE752200001120201306

ekjy@ekjy.ee Swedpank